*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

din\_\_\_\_\_\_\_\_\_\_\_\_\_\_\_\_\_\_\_\_\_\_2016

Chişinău

privind aprobarea modificărilor și completărilor ce se operează în Regulamentul privind restituirea accizelor, aprobat prin Hotărîrea Guvernului nr.1123 din 28.09.2006, şi abrogarea unei hotărîri de Guvern

**----------------------------------------------------------------------------------------------------**

Întru executarea prevederilor art.124 alineatul (6) şi art.125 din [Codul fiscal nr.1163-XIII din 24 aprilie 1997](lex:LPLP199704241163) (republicat în Monitorul Oficial al Republicii Moldova, 2007, ediţie specială), cu modificările şi completările ulterioare,

Guvernul HOTĂRĂŞTE:

1. Se aprobă modificările și completările ce se operează în Regulamentul privind restituirea accizelor, aprobat prin Hotărîrea Guvernului nr.1123 din 28 septembrie 2006 (se anexează).
2. Se abrogă Hotărîrea Guvernului nr.1583 din 10 decembrie 2002 „Despre aprobarea Regulamentului privind modul de restituire din buget a sumelor accizelor, achitate de către agenţii economici pentru alcoolul etilic nedenaturat, procurat  în scopul utilizării în medicină (Monitorul Oficial al Republicii Moldova, 2002, nr.173, art.1728).

**Prim-ministru Pavel FILIP**

Contrasemnează:

Viceprim-ministru,

ministrul economiei Octavian CALMÎC

Ministrul finanţelor Octavian ARMAŞU

Aprobat

prin Hotărîrea Guvernului

nr.­­\_\_\_\_ din \_\_\_\_\_\_\_\_\_2016

**Modificările și completările ce se operează în Regulamentul privind restituirea accizelor, aprobat prin Hotărîrea Guvernului**

**nr.1123 din 28 septembrie 2006**

Regulamentul privind restituirea accizelor, aprobat prin Hotărîrea Guvernului nr.1123 din 28 septembrie 2006 (Monitorul Oficial al Republicii Moldova, 2006, nr.157, art.1211) se modifică şi se completează după cum urmează:

1. Pe tot parcursul textului, abrevierea “DGMC” se substituie cu abrevierea “DGAMC”.
2. Punctul 3 va avea următorul cuprins:

„**3.** Dreptul la restituirea accizelor intervine în situaţiile prevăzute de:

1. art.124 alin.(5) din Codul fiscal – plasarea mărfurilor autohtone supuse accizelor în magazinele duty-free;
2. art.124 alin.(6) din Codul fiscal - scoaterea de pe teritoriul vamal al produselor rezultate din prelucrare, în cazul achitării accizelor la introducerea mărfurilor străine supuse accizelor pe teritoriul vamal şi plasarea acestora în regim vamal de perfecţionare activă;
3. art.124 alin.(9) din Codul fiscal:

scoaterea de pe teritoriul vamal al Republicii Moldova a mărfurilor străine supuse accizelor, anterior introduse pe teritoriul vamal în regim de import;

plasarea sub destinaţia vamală magazin duty-free a mărfurilor străine supuse accizelor, anterior introduse pe teritoriul vamal în regim de import;

plasarea sub destinaţia vamală zonă liberă a mărfurilor străine supuse accizelor, anterior introduse pe teritoriul vamal în regim de import;

1. art.124 alin.(10) din Codul fiscal – plasarea mărfurilor autohtone supuse accizelor în zonele economice libere.
2. art.125 alin.(22) din Codul fiscal – livrarea mărfurilor de la pozițiile tarifare 271012310, 271012700 și 271019210 pentru alimentarea aeronavelor;
3. art.125 alin.(3) din Codul fiscal – exportul în mod independent (inclusiv în baza contractului de mandat) sau în baza contractului de comision al mărfurilor supuse accizelor de producţie proprie;
4. art.125 alin.(32) din Codul fiscal – exportul mărfurilor supuse accizelor, prelucrate şi/sau fabricate pe teritoriul Republicii Moldova, efectuat de către subiectul care desfăşoară activitate de întreprinzător şi care nu este înregistrat în calitate de subiect al impunerii cu accize, în mod independent sau în baza contractului de comision.”.
5. Punctul 4 se abrogă.
6. La punctul 5, după cuvintele „la cererea contribuabilului” se introduce textul „Cu excepţia cazurilor prevăzute la capitolul V2 din prezentul Regulament”, iar cuvintele „Direcția Generală a Marilor Contribuabili” se înlocuiesc cu cuvintele „Direcția Generală Administrarea Marilor Contribuabili”.
7. La punctul 6, după cuvîntul „deservire” se introduce textul „ , cu excepţia cazurilor prevăzute la capitolul V2 ”.
8. La punctul 7, alineatul trei va avea următorul cuprins:

„Executarea cererii se efectuează în termen de 45 de zile lucrătoare din data depunerii acesteia la organul fiscal. 30 de zile din termenul respectiv este destinat efectuării controlului fiscal şi adoptării deciziei de restituire, care include şi termenul specificat la art.216 alin.(8) din Codul fiscal, 7 zile - pentru întocmirea documentelor de plată şi transmiterea acestora spre executare Trezoreriei de Stat. Celelalte 8 zile - sînt destinate efectuării restituirii efective.”.

1. La punctul 71, textul „punctul 72” se înlocuieşte cu textul „ pct.72 și pct.8”.
2. La punctul 8, cifra „16” se exclude.
3. La punctul 10, textul „ , precum şi ştampila autentică lîngă inscripţia “copia corespunde originalului” se exclude.
4. Punctul 11:

la alineatul unu, cuvintele „onorării obligației de repatriere a mijloacelor și” se exclud;

litera b) se abrogă;

la litera c) cuvintele „extrasele bancare” se înlocuiesc cu textul „extrasul băncii (dacă aceasta rezultă din condițiile contractului).”.

11. Punctul 12:

la alineatul unu, cuvintele „ , în condițiile onorării obligațiunii de repatriere a mijloacelor” şi propoziția a doua se exclud;

litera b) se abrogă;

la litera c) cuvintele „extrasul bancar” se înlocuiesc cu textul „extrasul băncii (dacă aceasta rezultă din condițiile contractului)”;

la litera d) cuvintele „extraselor bancare” se înlocuiesc cu textul „extrasul băncii (dacă aceasta rezultă din condițiile contractului)”, iar cuvîntul „ştampila” în ambele cazuri se înlocuieşte cu cuvîntul „semnătura”.

12.Punctul 13:

la alineatul unu, cuvintele „ , în condițiile onorării obligațiunii de repatriere a mijloacelor” şi propoziția a doua se exclud;

litera b) se abrogă;

la litera c) cuvintele „extrasele bancare” se înlocuiesc cu textul „extrasul băncii (dacă aceasta rezultă din condițiile contractului)”;

la litera d) cuvintele „extraselor bancare” se înlocuiesc cu textul „extrasul băncii (dacă aceasta rezultă din condițiile contractului)”, iar cuvîntul „ştampila” în ambele cazuri se înlocuieşte cu cuvîntul „semnătura”.

13. La punctul 141, cuvintele „extrasele bancare” se înlocuiesc cu textul „extrasul băncii (dacă aceasta rezultă din condițiile contractului)”.

14.Se completează cu punctul 142 cu următorul cuprins:

„142. Pentru a obține restituirea accizului achitat pentru mărfurile supuse accizelor prelucrate şi/sau fabricate pe teritoriul Republicii Moldova, destinate exportului, subiectul care desfăşoară activitate de întreprinzător şi care nu este înregistrat în calitate de subiect al impunerii cu accize şi care exportă în mod independent sau în baza contractului de comision prezintă organelor Serviciului Fiscal de Stat următoarele documente justificative:

a) contractul (copia contractului) încheiat cu partenerul străin privind livrarea mărfurilor supuse accizelor. În cazul în care livrarea pentru export a mărfurilor supuse accizelor se efectuează, conform contractului de comision, de către comisionar, comitentul prezintă organului Serviciului Fiscal de Stat contractul de comision şi contractul (copia contractului) încheiat de comisionar cu partenerul străin;

b) documentele de plată şi extrasul băncii (dacă aceasta rezultă din condiţiile contractului), care confirmă achitarea de facto către furnizor, de pe contul subiectului care desfăşoară activitate de întreprinzător şi care nu este înregistrat în calitate de subiect al impunerii cu accize (comitentul), a sumei rezultate din procurarea mărfurilor supuse accizelor prelucrate şi/sau fabricate pe teritoriul Republicii Moldova;

c) documentele de plată şi extrasul băncii (dacă aceasta rezultă din condiţiile contractului), care confirmă încasarea de facto, pe contul subiectului care desfăşoară activitate de întreprinzător şi care nu este înregistrat în calitate de subiect al impunerii cu accize, a sumei rezultate din vînzarea către partenerul străin a mărfurilor supuse accizelor prelucrate şi/sau fabricate pe teritoriul Republicii Moldova;

d) factura fiscală aferentă procurării mărfurilor supuse accizelor, prelucrate şi/sau fabricate pe teritoriul Republicii Moldova, expediate (transportate) pentru export, cu specificarea sumei accizului.

15. Titlul capitolului V va avea următorul cuprins:

**„V. Determinarea sumei accizelor spre restituire în cazul livrării mărfurilor de la pozițiile tarifare 271012310, 271012700 și 271019210 pentru alimentarea aeronavelor”.**

16.Punctele 16 și 17 se abrogă.

17.Punctul 18 va avea următorul cuprins:

**„18.** De dreptul la restituirea sumelor accizelor, achitate la importul mărfurilor supuse accizelor de la pozițiile tarifare 271012310, 271012700 și 271019210, beneficiază agenții economici, indiferent de faptul dacă sînt sau nu subiecți ai impunerii cu accize, care livrează aceste mărfuri pentru alimentarea aeronavelorcivile(atît a navelor ce aparțin companiilor aeriene autohtone sau străine, cît și a celor proprii).”.

18.La punctul 19 textul „16 și” se exclude;

19.Punctul 20 va avea următorul cuprins:

**„20.** Sumele accizelor care urmează să fie restituite în cazul prevăzut la pct.18 al prezentului Regulament, constituie sumele accizelor achitate la buget pentru importul mărfurilor supuse accizelor în limita cantității acestor mărfuri livrate pentru alimentarea aeronavelor în perioada fiscală pentru care se solicită restituirea.”.

20. După Capitolul V1 se introduce un capitol nou V2, cu următorul cuprins:

„V2. **Restituirea accizelor achitate la introducerea mărfurilor străine supuse accizelor pe teritoriul vamal şi plasarea acestora în regim vamal de perfecţionare activă cu scoaterea de pe teritoriul vamal al produselor rezultate din prelucrare**

204. Agenţilor economici, indiferent de faptul dacă sînt sau nu înregistraţi ca  
subiecţi ai impunerii cu accize, li se efectuează restituirea sumelor accizelor achitate  
la introducerea pe teritoriul vamal al Republicii Moldova a mărfurilor străine supuse  
accizelor în regim vamal de perfecţionare activă în cazul scoaterii produselor  
rezultate din prelucrare de pe teritoriul vamal.

205. Pentru a beneficia de restituirea accizelor, agenţii economici menţionaţi  
în pct.204 al prezentului Regulament prezintă Serviciului Vamal o cerere, la care se  
anexează următoarele documente ce confirmă dreptul la restituirea accizelor:

1. copia autorizaţiei de perfecţionare activă, eliberată de biroul vamal din raza  
   de deservire.
2. copiile de pe documentele referitoare la evidenţa operativă, care precizează  
   cantităţile şi valoarea mărfurilor din import plasate sub regim vamal de perfecţionare  
   activă, cantităţile şi valoarea produselor compensatoare obţinute, stocurile, precum  
   şi toate datele necesare monitorizării operaţiunilor şi calculării corecte a tuturor  
   obligaţiilor vamale plătibile.
3. copia invoice (documentul comercial).

206. Suma accizelor pasibilă restituirii în condiţiile menţionate în pct.204 al  
prezentului Regulament se determină reieşind din sumele accizelor achitate la  
importul mărfurilor străine, în limita cantităţii acestor mărfuri încorporate în  
produsele compensatoare scoase de pe teritoriul vamal al Republicii Moldova luînd în consideraţie şi rata de randament aprobată de organul vamal.

207. Restituirea accizelor achitate la introducerea pe teritoriul vamal al  
Republicii Moldova a mărfurilor străine supuse accizelor în regim vamal de  
perfecţionare activă se efectuează numai dacă scoaterea produselor compensatoare  
în componenţa cărora sunt încorporate mărfurile importate este efectuată de aceeaşi persoană care a importat această marfa.”.